Komisijos reglamentas (EB) Nr. 260/2004
2004 m. vasario 6 d.
iš dalies keičiantis Reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių I, III, V ir VII priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių [1], ypač į jo 19 straipsnį,
kadangi:
(1) Atsižvelgiant į naujausius pasikeitimus, tekstilės gaminių importo iš trečiųjų šalių bendrosios taisyklės turėtų būti atnaujintos.
(2) Taryba Sprendimu 2003/453/EB [2] patvirtino susitarimo pasikeičiant raštais, iš dalies pakeičiančio Europos bendrijos ir Vietnamo Socialistinės Respublikos susitarimą dėl prekybos tekstilės ir drabužių gaminiais ir dėl kitų rinkos atidarymo priemonių bei leidžiančio laikinai jį taikyti, pasirašymą Europos bendrijos vardu.
(3) Taryba Sprendimu 1999/867/EB [3] patvirtino susitarimo pasikeičiant raštais, iš dalies pakeičiančio Europos bendrijos ir Uzbekistano Respublikos susitarimą dėl prekybos tekstilės ir drabužių gaminiais ir dėl kitų rinkos atidarymo priemonių bei leidžiančio laikinai jį taikyti, pasirašymą Europos bendrijos vardu.
(4) Komisija Reglamentu (EB) Nr. 337/2003 [4] sustabdė dvigubos patikros taikymą vienam Ukrainos kilmės tekstilės produktui.
(5) Susitarimo memorandumas su Egiptu [5] nustojo galioti 2003 m. gruodžio 31 d.
(6) Europos bendrijos ir buvusios Jugoslavijos Respublikos Makedonijos susitarimas dėl prekybos tekstile ir drabužiais [6] nustojo galioti 2003 m. gruodžio 31 d.
(7) Buvo padaryti Kombinuotosios nomenklatūros pakeitimai, taikomi nuo 2004 m. sausio 1 d. [7]. Šie pakeitimai taip pat liečia ir tam tikrus Reglamento (EEB) Nr. 3030/93 I priede pateiktus kodus.
(8) Siekiant aiškumo, tam tikri Reglamento (EEB) Nr. 3030/93 priedai turėtų būti visiškai pakeisti.
(9) Todėl Reglamentas (EEB) Nr. 3030/93 turėtų būti iš dalies atitinkamai pakeistas.
(10) Siekiant užtikrinti, kad Bendrija laikytųsi savo tarptautinių įsipareigojimų, šiame reglamente numatytos priemonės turėtų būti taikomos nuo 2004 m. sausio 1 d.
(11) Šiame reglamente numatytos priemonės atitinka Reglamento (EEB) Nr. 3030/93 17 straipsniu įsteigto Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3030/93 iš dalies keičiamas taip:
1. I, III, V ir VII priedai pakeičiami tekstais, pateiktais šio reglamento priede;
2. III priedo A lentelė pakeičiama tekstu, nurodytu šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 6 d.